ΤΕΧΝΙΚΕΣ ΠΡΟΔΙΑΓΡΑΦΕΣ ΣΥΣΚΕΥΗΣ ΔΙΟΓΚΩΣΗΣ ΠΝΕΥΜΟΠΕΡΙΤΟΝΑΙΟΥ (INSUFFLATOR) 
1. Συσκευή παροχής διοξειδίου του άνθρακα CO2, τελευταίας τεχνολογίας, υψηλής παροχής, με σύστημα ταχείας πλήρωσης, το οποίο να δίνει την δυνατότητα στον γιατρό να δημιουργήσει την κατάλληλη ενδοκοιλιακή πίεση και να αποσβέσει τυχόν διαρροές CO2. Η συσκευή θα πρέπει να μπορεί να χρησιμοποιηθεί για την πραγματοποίηση επεμβάσεων από κοινού με το υφιστάμενο συγκρότημα λαπαροσκοπικής χειρουργικής, κατασκευής της εταιρείας OLYMPUS (βιντεοκάμερα ενδοσκοπίου OTV-SC, πηγή ψυχρού φωτισμού CLH-250). 

2. Να διαθέτει σύστημα αυτοελέγχου κάθε φορά που ενεργοποιείται η συσκευή.

3. Να διαθέτει δυνατότητα μέγιστης ροής τουλάχιστον 40 lt/min. 
4. Να διαθέτει δυνατότητα ρύθμισης της προεπιλεγμένης ενδοκοιλιακής πίεσης από 3 έως  τουλάχιστον 25mmHg.

5. Να διαθέτει φωτεινή ένδειξη για την κατάσταση της φιάλης.
6. Να διαθέτει ψηφιακές ενδείξεις για την προεπιλεγμένη ενδοκοιλιακή πίεση και ροή καθώς επίσης και την πραγματική ενδοκοιλιακή πίεση και ροή.
7. Να διαθέτει οθόνη που να πληροφορεί τον χρήστη με οπτικά ή/και ηχητικά μηνύματα για την τρέχουσα κατάσταση της συσκευής καθώς και για πιθανά προβλήματα λειτουργίας.
8. Να διαθέτει σύστημα θέρμανσης του αερίου, ενσωματωμένο ή μη (συνοδευτική συσκευή). 

9. Να διαθέτει ηλεκτρονική και μηχανική προστασία του ασθενούς.

10. Να διαθέτει εξελιγμένο σύστημα ασφαλείας με τρία επίπεδα πίεσης, αυτόματο σύστημα απελευθέρωσης αερίου σε περίπτωση υπερπίεσης και τριπλή μηχανική ασφάλεια σε κάθε επίπεδο πίεσης.

11. Να διαθέτει ειδικό σύστημα ανίχνευσης υγρών εντός της συσκευής, το οποίο προστατεύει τον ασθενή από πιθανές μολύνσεις.

12. Να διαθέτει πλήκτρα αφής για τον εύκολο καθαρισμό και απολύμανση της συσκευής. 

13. Να συνοδεύεται από σωλήνα αναρρόφησης και σωλήνα εμφύσησης πολλαπλών χρήσεων. 
14. Είναι επιθυμητό η συσκευή να μπορεί να συνδεθεί με κεντρικό σύστημα διαχείρισης-ελέγχου των παραμέτρων της. 

15. Είναι επιθυμητό η συσκευή να διαθέτει ειδικό τρόπο λειτουργίας για νεογνά ή για μικρές κοιλότητες. 
ΕΙΔΙΚΟΙ ΟΡΟΙ 
1. Να πληρεί όλες τις διεθνείς προδιαγραφές ασφαλείας και ποιότητας και να φέρει απαραιτήτως πιστοποιητικό ISO ή TUV και την σήμανση CE-MARK, σύμφωνα με την οδηγία 93/42 της Ευρωπαϊκής Ένωσης. 

2. Να υπάρχει υπεύθυνο SERVICE και ανταλλακτικά για χρονικό διάστημα τουλάχιστον 10 ετών. 

3. Να συνοδεύεται από τα επίσημα εργοστασιακά εγχειρίδια στα ελληνικά. Τα εγχειρίδια να είναι χειρισμού αλλά και τεχνικού. 

4. Να έχει εγγύηση καλής λειτουργίας τουλάχιστον δυο (2) έτη, για την οποία ιδιαίτερα ενδιαφέρουν: 
- Τι περιλαμβάνει (υλικά ή εργασίες επισκευής ή και εργασίες προληπτικής συντήρησης ή και όλα αυτά) 

- Ποιες περιπτώσεις δεν εμπίπτουν στην εγγύηση 

- Ο χρόνος άφιξης του τεχνικού της προμηθεύτριας εταιρείας, σε περίπτωση αναγγελίας βλάβης 

- Ο μέγιστος χρόνος μη λειτουργίας του μηχανήματος λόγω βλαβών (down time). Για κάθε μέρα υπέρβασης του παραπάνω ορίου θα επεκτείνεται το χρονικό διάστημα της εγγύησης κατά 20 μέρες. 

5. Ο προμηθευτής να αναλάβει την τοποθέτηση, διασύνδεση και παράδοση του μηχανήματος σε πλήρη λειτουργία, καθώς και την επίδειξη του μηχανήματος στο χώρο εργασίας του, στο προσωπικό του Νοσοκομείου μας. 

6. Ο προμηθευτής να προσκομίσει πλήρη τιμοκατάλογο ανταλλακτικών του μηχανήματος. 

7. Ο προμηθευτής να προσκομίσει κατάλογο των Νοσοκομείων στα οποία λειτουργεί το προσφερόμενο μηχάνημα. 

8. Ο προμηθευτής να προσκομίσει υπεύθυνη δήλωση κατασκευής μοντέλου και κυκλοφορίας στο εμπόριο του προσφερόμενου μηχανήματος. 

9. Για χρονικό διάστημα 10 χρόνων από την αγορά του μηχανήματος, σε περίπτωση βλάβης και επισκευής του εκτός του Νοσοκομείου μας και για όσο χρονικό διάστημα χρειαστεί, η εταιρεία οφείλει να το αντικαταστήσει με δικό της μηχάνημα, ίδιου τύπου. 

10. Να υπάρχει αποδεδειγμένα εξειδικευμένο προσωπικό τόσο για την τεχνική υποστήριξη όσο και για την εκπαίδευση του συστήματος στην Ελλάδα. Τα ανωτέρω να αποδεικνύονται με πιστοποιητικά του κατασκευαστικού οίκου. 

11. Η παράδοση του υπό προμήθεια είδους καθορίζεται σε εξήντα (60) εργάσιμες ημέρες από την ημερομηνία υπογραφής της σύμβασης, στο χώρο εγκατάστασής του στο Νοσοκομείο, με έξοδα και ευθύνη του προμηθευτή. 

Με ποινή απόρριψης, να δοθεί φύλλο συμμόρφωσης στις παρούσες προδιαγραφές, με τήρηση της ίδιας αρίθμησης και με τις ανάλογες παραπομπές στα επίσημα prospectus του κατασκευαστικού οίκου. 
	Ο συντάκτης των προδιαγραφών

